Diari Oficial de la Generalitat Valenciana


Sumari del DOGV 5658, del 12-12-2007 (2007/14925)

ORDE de 3 de desembre de 2007, de la Conselleria de Benestar Social, per la qual es regulen i es convoquen ajudes dirigides a programes i servicis especialitzats d'intervenció i atenció a família i infància, per a l'exercici corresponent a l'any 2008.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5658

Data del DOGV
:   12-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/14908


Data del document
:   03-12-2007

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * societat sense fins de lucre
    * associació
    * servei social
    * delinqüència juvenil
    * ajuda pública
    * suport econòmic
    * família
    * administració local
    * adopció
    * jurisdicció de menors
    * ajuda social
    * protecció de la infància
    * reinserció social
    * protecció de la família

ORDE de 3 de desembre de 2007, de la Conselleria de Benestar Social, per la qual es regulen i es convoquen ajudes dirigides a programes i servicis especialitzats d'intervenció i atenció a família i infància, per a l'exercici corresponent a l'any 2008. [2007/14164]
La Llei 5/1997, de 25 de juny, de la Generalitat, per la qual es regula el Sistema de Servicis Socials en l'Àmbit de la Comunitat Valenciana, inclou, dins de les responsabilitats de la Generalitat, donar resposta a diferents problemes socials, per mitjà de l'aportació dels recursos financers, tècnics, humans i organitzatius necessaris.
En el marc d'esta Llei, la Generalitat té entre els seus objectius garantir l'atenció integral de la família com a nucli natural i fonamental de la societat, així com dels elements humans que la componen, en especial dels menors en situació de risc i desemparament, atenent a tots els problemes puedan que incidir en el seu benestar, prevenint-los o esmenant-los.
A la conselleria de Benestar Social li correspon fomentar la protecció i promoció de l'organització familiar, amb l'objectiu social d'afavorir el desenvolupament harmònic de tots els seus membres; adoptar mesures preventives i protectores que garantisquen l'assistència dels menors en situació de risc i desemparament i desenvolupar actuacions per a la promoció de l'adopció. Per a aconseguir estos fins la conselleria ha de recolzar els sectors especialitzats de la família i de la infància.
Finalment, el II Pla Integral de la Família i Infància de la Comunitat Valenciana (2006 - 2010) establix, entre altres objectius prioritaris, enfortir la família i els seus membres més dèbils, recolzar la família i infància en situació de risc social o altres situacions especials, i desenvolupar els servicis especialitzats d'atenció a la família i infància.
Dins d'este suport es promou la implantació de programes i de servicis amb equips interdisciplinaris, que permeten conformar un model d'atenció a la família entorn a tres nivells: un primer nivell d'atenció primària que és realitzat pels servicis socials generals, amb funcions d'informació, assessorament, diagnòstic, i intervenció; un segon nivell d'atenció secundària, objecte d'esta ordre, desenvolupat per equips específics i especialitzats d'àmbit local i comarcal on se situen els servicis especialitzats d'atenció a la família i infància (SEAFI) i els d'Orientació i Mediació Familiar; i un tercer nivell que requerirà una intervenció amb una major especialització.
Per això i a través d'esta ordre es convoquen ajudes i subvencions destinades a atendre integralment la família, a recolzar la infància en situació de risc o desemparament, a promoure el suport social especialitzat a la família en determinades circumstàncies familiars, a afavorir i millorar el desenvolupament de l'acolliment familiar i de les adopcions.
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i el Decret 116/2007, de 27 de juliol de 2007, del Consell de la Generalitat, pel qual s'aprova el Reglament Orgànic i Funcional de la conselleria de Benestar Social.
ORDENE
Primer. Objecte
La present Ordre té com a objecte aprovar les bases reguladores de concessió d'ajudes per a l'exercici de 2008 per mitjà del procediment de concurrència competitiva; dirigides als següents programes i servicis especialitzats, d'intervenció i atenció a família i infància:
1. Servicis especialitzats d'atenció a la família i infància (SEAFI).
2. Servicis especialitzats d'orientació i mediació familiar.
3. Programes d'intervenció especialitzada amb famílies en conflicte i amb menors en situació de desprotecció.
4. Programes de foment del recurs de famílies educadores.
5. Programes gestionats per entitats de mediació d'adopció internacional.
Segon. Convocatòria
S'aprova la convocatòria d'ajudes per a l'any 2008, que es regiran pel que disposen les bases generals, establides en l'annex I d'esta ordre, i per les bases específiques per a cada tipus de subvenció establides en els annexos II a VI, juntament amb els models de sol·licitud, de justificació i seguiment que acompanyen esta ordre.
Tercer. Finançament
Els aspectes regulats en la present Ordre s'aplicaran sense perjuí de totes les normes que regisquen el règim jurídic pressupostari de l'administració de la Generalitat. Si la llei de pressupostos o la normativa aplicable establiren condicions distintes, s'aplicaran les que escaiga.
L'eficàcia d'esta convocatòria queda condicionada a l'existència de crèdit adequat i suficient per a atendre les ajudes previstes en esta, en els pressupostos de l'exercici econòmic de l'any 2008. Mentres no existisca el dit crèdit no es dictarà cap resolució sobre les sol·licituds d'ajuda fetes a l'empara d'esta ordre.
La conselleria de Benestar Social, una vegada aprovada i publicada la Llei de Pressupostos de la Generalitat per a 2008, publicarà mitjançant una resolució les dotacions pressupostàries màximes per a les ajudes convocades i les línies de subvenció destinades a finançar-les, així com les modificacions, si és el cas, respecte a la manera de pagament i de justificació. Els mencionats crèdits tindran caràcter limitador i no podran concedir-se subvencions una vegada que estos s'hagen esgotat.
DISPOSICIÓ ADDICIONAL
Única. Models
A esta ordre s'acompanyen els models següents:
1. Sol·licitud d'ajuda dels:
a) Servicis especialitzats d'atenció a la família i infància.
b) Servicis especialitzats d'orientació i mediació familiar.
c) Programes especialitzats de família i infància.
d) Programes de foment del recurs de famílies educadores.
e) Programes gestionats per entitats de mediació en adopció internacional.
2. Certificació de justificació d'obligació contreta, o reconeguda, o de pagament ordenat d'entitats locals.
3. Justificació d'entitats sense fi de lucre.
4. Full estadístic trimestral dels casos atesos pels servicis especialitzats d'atenció a la família i infància o els servicis especialitzats d'orientació i mediació familiar.
DISPOSICIONS FINALS
Primera. Instruccions
S'autoritza la Subsecretaria de Benestar Social i la Direcció General de Família a elaborar les instruccions de desplegament d'esta ordre.
Segona. Entrada en vigor
La present Ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera. Recursos contra la convocatòria
Contra les bases de la present convocatòria es podrà interposar, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, potestativament, recurs de reposició davant del mateix òrgan que l'ha dictat, en el termini d'un mes comptador des de l'endemà de la seua publicació, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa; o bé pot interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.
València, 3 de desembre de 2007
El conseller de Benestar Social i vicepresident tercer del Consell
JUAN GABRIEL COTINO FERRER
ANNEX I
Bases generals de la convocatòria
Títol I
De les entitats
Primera. Entitats sol·licitants
A l'efecte d'esta ordre podran ser entitats sol·licitants les que complisquen els requisits generals i els específics que s'establixen, si és el cas, i que estan incloses en algun dels dos apartats següents:
1. Entitats locals
Les mancomunitats, les agrupacions de municipis, les entitats locals pròpiament dites i les entitats de dret públic amb personalitat jurídica pròpia dependents d'estes, sempre que hagen sigut creades per a intervindre en el camp de l'acció social i que no tinguen caràcter mercantil o industrial.
2. Entitats sense fi de lucre
Totes aquelles que no estan incloses en l'apartat anterior, independentment que la titularitat de la dita entitat siga pública o privada. S'inclouen en este apartat les cooperatives sense fi de lucre i les entitats de mediació d'adopció internacional.
Segona. Requisits generals de les entitats sol·licitants
Sense perjuí dels requisits específics que si escau es determinen, per a cada programa o servici, les entitats hauran de complir els següents
1. Totes les entitats
a) Estar legalment constituïdes.
b) No tindre fi de lucre.
c) Inscripció en el Registre General dels Titulars d'Activitats, de Servicis i Centres d'Acció Social de la Comunitat Valenciana.
1r entitats de titularitat pública: s'entenen registrades d'ofici i estan exceptuades d'acreditar este requisit.
2n entitats de titularitat privada: prèviament a la concessió de l'ajuda hauran d'estar degudament inscrites en l'esmentat Registre.
d) Compliment dels requisits establits en la Llei 38/2003, General de Subvencions, de 17 de novembre, no incorrent en les prohibicions que, per a obtindre la condició de beneficiari de subvencions, s'establixen en l'article 13, apartats 2 i 3 de l'esmentada Llei 38/2003.
2. Les entitats sense fi de lucre a més hauran de
a) Tindre com a fi primordial en els seus estatuts la realització de les activitats a què es referisca el programa o servici respecte al qual se sol·licita subvenció, o poder-se desprendre de la seua actuació general que la dita activitat està entre els seus fins.
b) Disposar de l'estructura i capacitat suficients per a garantir el compliment dels objectius, acreditant l'experiència necessària per a això.
Títol II
Característiques de les ajudes
Quarta. Conceptes subvencionats
Les ajudes podran concedir-se pels següents conceptes:
1. Ajudes per al pagament dels salaris i Seguretat Social dels professionals que intervenen en els distints programes i servicis previstos en l'àmbit de la present Ordre.
2. Ajudes per a gastos de sosteniment d'estos programes i servicis.
Quinta. Exclusions
Queda expressament exclòs de les ajudes previstes en esta ordre el següent:
1. Imports corresponents a altres exercicis econòmics.
2. Quotes pagades per les persones físiques a associacions o federacions.
Gastos sumptuaris.
3. Gastos que no es corresponguen amb l'activitat exercida pel programa o servici subvencionat.
4. Sancions imposades per incompliments fiscals.
5. Imports de l'impost sobre el valor afegit, si l'entitat n'està exempta.
Sexta. Limitacions en la concessió de les ajudes
L'import de les subvencions concedides no podrà, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, superar el cost de l'activitat que han de desplegar les entitats beneficiàries.
La conselleria de Benestar Social no assumirà obligacions que es deriven de la relació laboral del personal dels programes o servicis subvencionats, sinó que seran els seus titulars els qui en respondran amb caràcter exclusiu.
Sense perjuí de les prioritats que en el seu moment s'establisquen, la concessió d'una subvenció a l'empara d'esta ordre no comporta cap obligació de mantindre-la, bé siga totalment o parcialment, en pròxims exercicis.
Sèptima. Subcontractació de les activitats subvencionades
No es consideraran subcontractació ni les actuacions realitzades per voluntaris que estiguen previstes en l'actuació subvencionada, ni les prestacions de servicis per professionals si el mode de pagament es fa per factura.
La subcontractació es regirà pels criteris següents:
1. Entitats locals
Podran subcontractar totalment o parcialment l'activitat subvencionada, sempre que el programa o servici reunisca les condicions per a això, i s'haja indicat i justificat esta possibilitat en la sol·licitud de la subvenció. La subcontractació es farà d'acord amb el que disposa l'article 29 de la Llei 38/2003, de 17 de novembre, General de Subvencions.
En tot cas, els contractistes quedaran obligats només davant de l'entitat local, que assumirà la total responsabilitat de l'activitat subvencionada per l'administració.
2. Entitats sense fi de lucre
No podran subcontractar cap percentatge de l'activitat subvencionada.
Octava. Criteris generals en la determinació de la quantia
Sense perjuí d'allò que s'ha disposat com a criteris específics en cada servici o programa, el càlcul de la quantia que es concedirà atendrà als següents factors generals.
1. Adequació dels gastos:
Només se subvencionaran els que estiguen previstos i siguen adequats per al programa o servici. Si se sol·licita la subvenció per a actuacions o conceptes que no es dediquen de mode exclusiu a l'activitat per a la qual se sol·licita l'ajuda, l'entitat indicarà en la sol·licitud quin percentatge dedica al programa o servici per al qual sol·licita la subvenció.
2. Gastos de personal:
La subvenció que s'atorgue per este concepte dependrà de la titulació requerida per a ocupar el lloc i no de la que tinga qui l'exercisca, havent d'estar el personal en situació regular de contractació.
En cap cas no se subvencionaran quantitats superiors al cost efectiu del treballador. Per a calcular el dit cost es tindrà en compte qualsevol concepte que estiga inclòs en la nòmina de forma regular i el gasto de Seguretat Social, impostos, etc., que aporta l'entitat.
3. Gastos de sosteniment:
Podran subvencionar-se els que calga per a la realització del programa o servici, com ara assegurances, tributs, gastos de local, telèfon, desplaçaments, reparacions, i altres de similars.
També podran subvencionar-se tant els gastos realitzats pel personal que presta els seus servicis per a l'entitat de mode voluntari, com les prestacions continuades de servicis realitzades per professionals, encara que no cobrisquen tot el període subvencionat.
El concepte de desplaçament només se subvencionarà si l'àmbit territorial d'actuació del programa o servici és superior al municipal. No obstant això, si este concepte s'incloguera en la nòmina, podrà incloure's com a gastos de personal.
4. Agrupació de conceptes:
Si estiguera justificat per les característiques del programa o servici, i hi haguera proposta en este sentit de la comissió de valoració, l'òrgan competent per a resoldre podrà unificar els conceptes de personal i sosteniment. No obstant això, a fi que este puga desenvolupar-se adequadament, la resolució podrà indicar la tipologia i el nombre mínim de personal subvencionat que ha d'atendre l'actuació subvencionada.
Títol
III Procediment
Capítol I
Iniciació del procediment
Novena. Terminis de presentació
El termini de presentació de sol·licituds serà d'un mes comptador a partir de l'endemà de la publicació d'esta ordre en el Diari Oficial de la Comunitat Valenciana. Per al dit còmput, es tindrà en compte que el dia de finalització del termini, correspondrà al mateix ordinal del dia en què s'ha publicat esta ordre. En cas que no existisca este ordinal, el termini expirarà l'últim dia del mes. Si l'últim dia fóra inhàbil, s'entendrà prorrogat el termini al següent dia hàbil.
Desena. Lloc de presentació
Les sol·licituds d'ajuda a l'empara de la present Ordre es presentaran, amb la documentació requerida, en el Registre de la Direcció Territorial de la conselleria de Benestar Social de la província on es desplegue l'actuació per a la qual se sol·licita la subvenció si el seu àmbit és provincial; on tinga la seua seu l'entitat si la dita actuació té un àmbit major a una província; o on més implantació es preveu que tindrà si fóra subvencionada, si l'entitat no té la seua seu en la Comunitat Valenciana.
També podran presentar-se en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La presentació de les sol·licituds en les oficines de correus haurà d'ajustar-se als requisits establits en l'article 31 del Reial Decret 1.829/1999, de 3 de desembre, pel qual s'aprova el reglament amb què es regula la prestació de servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals.
Onzena. Documentació
1. La documentació presentada serà original, o legalitzada per notari, confrontada, o compulsada, si fóra còpia.
2. Sense perjuí de la documentació específica que s'indica en cada programa o servici concret, totes les entitats han de presentar:
a) Sol·licitud correctament omplida en tots els seus apartats, firmada per un representant degudament autoritzat per a això.
La sol·licitud es presentarà en tres còpies, en el model que pertoque. Els models es trobaran a disposició dels sol·licitants en les direccions territorials de la conselleria de Benestar Social, en les Oficines PROP i en la pàgina WEB de la Generalitat.
b) CIF de l'entitat.
c) Memòria de l'actuació sol·licitada corresponent a l'exercici de 2007. Si l'entitat ja va tindre subvencionada la mateixa actuació en el dit exercici, a l'empara de l'Ordre de 13 de desembre de 2006, de la conselleria de Benestar Social, publicada en el DOGV 5.429, de 16 de gener de 2007, es donarà la primera per presentada, si l'entitat aporta dins del termini la memòria de desenvolupament del programa o servici subvencionat que es regula en la mencionada Ordre.
d) Si no es va desenvolupar l'actuació sol·licitada en l'exercici anterior, ofici indicant tal circumstància.
e) Declaració responsable del sol·licitant en què es faça constar que s'ha complit l'obligació del reintegrament dels deutes amb l'administració, atenent al que disposa l'article 25 del Reglament de la Llei 38/2003, de 17 de novembre.
f) Respecte al compte bancari, fitxa de manteniment de tercers. Amb este fi es tindrà en compte que si el compte bancari no estiguera d'alta en la Generalitat, o calguera modificar les seues dades, per a efectuar els pagaments a l'entitat, caldrà aportar, a més:
1r Ofici indicant tal fet.
2n Acreditació, si és el cas, del poder de representació de la persona jurídica.
3r Document d'identificació: NIF, CIF, NIE, passaport, targeta de resident, VAT o equivalent, corresponent al titular de les dades.
4t Acreditació de la titularitat del compte bancari del tercer.
3. Atenent a la seua naturalesa jurídica, les entitats hauran de presentar també, la documentació següent:
a) Entitats locals
1r Si els servicis o programes subvencionats estan subcontractats totalment o parcialment: condicions tècniques del contracte, concurs, o document semblant, on es constaten els termes de la prestació.
2n Les agrupacions de municipis, faran constar de mode exprés:
Els compromisos d'execució assumits per cada membre.
L'import de la subvenció a aplicar per cada un, si és el cas, que tindran igualment la condició de beneficiaris.
El nomenament d'un representant o apoderant únic de l'agrupació, amb poders bastants per a complir les obligacions que, com a beneficiari, corresponen a esta.
b) Entitats sense fi de lucre
1r Estatuts de l'entitat, si escau.
2n Nòmines dels treballadors que consten en la sol·licitud de subvenció, on conste el grup de cotització. Si els treballadors no estan encara contractats, ofici indicant les quanties totals previstes de les nòmines i grup de cotització previst, desglossant les distintes partides que s'hi inclouran, així com la part que correspondria aportar a la mateixa empresa per a impostos, Seguretat Social, i altres gastos socials.
3r Si es tracta d'una entitat privada que no estiguera inscrita, sol·licitud d'inscripció en el Registre General de Titulars d'Activitats, de Servicis i Centres d'Acció Social de la Comunitat Valenciana.
4t Documentació acreditativa de disposar de l'estructura i capacitat suficients per a garantir el compliment dels objectius i acreditar l'experiència necessària per a això.
Dotzena. Inici i tramitació
L'inici i tramitació del procediment s'ajustarà al que establix la present Ordre i, amb caràcter general, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La tramitació de l'expedient correspondrà a la direcció territorial davant de la qual estiga obligada l'entitat a presentar la sol·licitud.
Tretzena. Esmena de la sol·licitud i arxiu de l'expedient
Rebudes les sol·licituds i incoat l'expedient, les direccions territorials de Benestar Social verificaran que la sol·licitud reunix els requisits exigits i que s'acompanya la documentació que d'acord amb esta ordre resulte exigible. Si no és així, es notificarà a l'entitat interessada la causa que impedix la continuació del procediment i se la requerirà perquè en el termini de 10 dies esmene la falta o acompanye els documents preceptius, amb indicació que si així no ho fera, se li tindrà per desistida en la seua petició, amb resolució prèvia d'arxiu que haurà de ser dictada en els termes que preveu l'article 42 de la Llei 30/1992, de 26 de novembre, tot això de conformitat amb el que preveu l'article 71 de la referida norma.
Esta resolució serà dictada, per delegació, pel director o la directora territorial de la conselleria de Benestar Social. En adoptar-se per delegació, indicarà expressament esta circumstància, i es considerarà dictada per l'òrgan delegatori i esgotarà la via administrativa.
En la seua contra es podrà interposar directament recurs davant de l'ordre jurisdiccional contenciós administratiu, en la forma, el termini, i les condicions que determina la llei reguladora de la dita jurisdicció. No obstant això, prèviament es podrà interposar, potestativament i segons pertoque, recurs de reposició, d'acord amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
Capítol II
Ordenació i instrucció del procediment
Catorzena. Ordenació i instrucció de l'expedient
La secció que corresponga segons l'organització interna de la direcció territorial de Benestar Social, a la vista de la documentació de l'expedient i de les obligacions que s'adquirisquen per la concessió de l'ajuda, podrà demanar els informes dels organismes i les entitats que s'estimen oportuns i realitzar les actuacions que considere necessàries per a la determinació, el coneixement i la comprovació de les dades en virtut dels quals s'ha de resoldre la sol·licitud.
Quinzena. Estudi de l'expedient
Completada la instrucció de l'expedient, la secció o seccions corresponents, atenent a la tipologia de l'actuació i l'organització interna de la direcció territorial, procediran a valorar l'actuació i elaborar les plantilles tècniques d'estudi segons el model que s'elabore per instrucció interna de la Direcció General de Família. Les plantilles seran firmades pel cap del servici corresponent i tindran el vistiplau del director o la directora territorial.
Si la sol·licitud d'inscripció en el Registre General de Titulars d'Activitats, de Servicis i Centres d'Acció Social de la Comunitat Valenciana, està en tràmit en el moment d'elaborar les plantilles tècnica d'estudi, la direcció territorial de Benestar Social informarà si els fins d'actuació de l'entitat sol·licitant s'adeqüen a l'àmbit de la subvenció sol·licitada.
Es remetrà a la Direcció General còpia completa de l'expedient, la plantilla tècnica de valoració, i una relació dels sol·licitants en què s'indique el número d'expedient i la versió que s'ha assignat a les seues dades bancàries en la comptabilitat de la Generalitat.
Capítol III
Finalització del procediment
Setzena. Comissió de valoració i proposta
Rebuda la plantilla tècnica i l'expedient en la Direcció General de Família, serà avaluada per la comissió de valoració que es constituirà a este efecte.
La comissió de valoració estarà composta pel cap d'Àrea de Família i Infància, que actuarà com a presidenta i els caps de servici de la Direcció General, un dels quals actuarà com a secretari.
A l'esmentada comissió de valoració podran convocar-se els tècnics de les direccions territorials i/o de la direcció general que s'estimen procedents.
La comissió elaborarà les propostes de concessió o denegació de les ajudes, que seran elevades a la directora general perquè resolga com estime procedent.
Dessetena. Resolució
D'acord amb el que disposa la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la conselleria (DOGV núm. 3.936, de 9 de febrer de 2001), modificada per la Resolució de 16 de febrer de 2001 (DOGV núm. 3.944, de 21 de febrer de 2001) i per la Resolució de 14 de maig de 2002 (DOGV núm. 4.252, de 20 de maig de 2002), la resolució de les sol·licituds d'ajudes a l'empara del que preveu la present Ordre està delegada en la directora general de Família.
El termini màxim per a tramitar, resoldre i notificar les sol·licituds sobre les ajudes regulades en esta ordre serà de tres mesos comptadors a partir de la data en què s'hagueren fet públics els crèdits per al finançament de les ajudes. En aquells supòsits en què no es produïsca resolució expressa en el termini assenyalat s'entendrà que les sol·licituds han sigut desestimades, als efectes previstos per l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si es desestimaren totalment o parcialment sol·licituds per falta de consignació pressupostària, i després de la finalització del termini de resolució s'incrementaren els crèdits destinats a finançar estes ajudes, les esmentades sol·licituds podran valorar-se, resoldre's, i notificar-se, en el termini de dos mesos, comptadors a partir de la data de publicació en el Diari Oficial de la Comunitat Valenciana de la resolució que done publicitat a este increment.
En els casos de nul·litat, anul·labilitat i rectificació d'errors dels actes administratius que serviran de base a la concessió d'estes ajudes, caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Dihuitena. Recursos
Les resolucions dictades per la directora general de Família, en adoptar-se per delegació, indicaran expressament esta circumstància, i es consideraran dictades per l'òrgan delegatori i esgotaran la via administrativa.
En la seua contra es podrà interposar directament recurs davant de l'ordre jurisdiccional contenciós-administratiu en la forma, el termini i les condicions, que determina la llei reguladora de l'esmentada jurisdicció. No obstant això, prèviament es podrà interposar, potestativament i segons siga procedent, recurs de reposició, conformement amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
Títol III
Del pagament i de la justificació de les subvencions
Denovena. Obligacions generals
Sense perjuí de les obligacions específiques que s'indiquen en cada programa o servici, totes les entitats subvencionades han de complir les següents obligacions generals:
1. De col·laboració amb la Generalitat
a) Cooperar amb la Generalitat, en l'àmbit de l'actuació subvencionada, a fi d'afavorir la seua coordinació i integració en el conjunt de les actuacions dirigides a la família, el menor, o l'adopció.
b) Donar publicitat adequada al caràcter públic de finançament de les actuacions subvencionades, fent constar explícitament, quan se'n faça la difusió, que està Subvencionat per la Generalitat - conselleria de Benestar Social i informant de la dita circumstància als usuaris.
c) En el supòsit de servicis o programes que estiguen cofinançats amb fons finalistes del Ministeri de Treball i Assumptes Socials, omplir, quan així siga sol·licitat, les memòries i els documents que el mencionat Ministeri requerisca per a la tramitació o justificació del conveni que pertoque. Estes memòries i documents hauran de ser omplits en el format que siga sol·licitat per l'esmentat ministeri i podran ser sol·licitats abans o després de la resolució de la sol·licitud, tant per a presentar el projecte a realitzar, com per a justificar la seua realització, una vegada finalitzat.
2. De justificació de l'exercici de l'activitat
a) Justificar el compliment dels requisits i condicions, la realització de l'activitat i el compliment de la finalitat de les ajudes concedides, en el termini màxim establit en la present Ordre, o en les normes que s'apliquen.
b) Formalitzar adequadament els documents de seguiment tècnic i financer previstos en esta ordre, o en les normes que s'hi apliquen.
c) Sotmetre's a les actuacions de comprovació respecte a l'actuació subvencionada, facilitant la inspecció, el control i el seguiment per la conselleria de Benestar Social i en particular per la Direcció General de Família o de les seues unitats administratives dependents, a fi de conéixer qualsevol aspecte de l'activitat objecte de la subvenció.
Sense perjuí de la confidencialitat exigible, es presentarà la informació econòmica, fiscal, laboral, tècnica, o de qualsevol tipus, que els siga sol·licitada, sempre que tinga com a objecte justificar el compliment dels requisits i condicions necessaris per a la concessió de la subvenció, la realització de les activitats, l'adopció del comportament que justifica el seu lliurament, la correcta aplicació de la suma lliurada a la finalitat prevista, o la quantia del gasto efectuat de l'ajuda concedida.
d) Presentar una memòria de desenvolupament de les actuacions subvencionades en la direcció territorial de Benestar Social corresponent, abans del 31 de gener de 2009.
3. Financeres
a) No minorar, ni anul·lar la consignació pressupostada inicialment per a l'actuació subvencionada.
b) Atendre els pagaments de les obligacions que es contrauen.
c) Reintegrar els fons percebuts, en els supòsits i les condicions determinats en l'article 37 de la Llei 38/2003, de 17 de novembre, General de Subvencions.
d) Disposar dels llibres comptables, registres diligenciats i de la resta de documents degudament auditats, en els termes exigits per la legislació mercantil i sectorial aplicable al beneficiari.
e) Conservar els documents justificatius de l'aplicació dels fons rebuts, inclosos els documents electrònics, perquè que puguen ser objecte d'actuacions de comprovació i control.
f) Sotmetre's a les actuacions de control financer que correspon a la Intervenció General en relació amb la subvenció concedida.
g) Comunicar fefaentment a l'òrgan que concedix la subvenció, la concessió de tota ajuda amb la mateixa finalitat per part d'altres organismes públics o privats. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
h) No transferir l'import ni usar la subvenció concedida en activitats que tinguen lloc en altres autonomies, llevat que la resolució de concessió ho preveja expressament, ni sufragar gastos de personal ni de sosteniment dels representants en un o més països estrangers.
Vintena. Sistema de pagaments de les ajudes i subvencions
Per al règim de lliuraments de transferències corrents per al pagament de les ajudes i subvencions previstes en esta ordre, llevat que la legislació de la Generalitat permeta un altre règim de lliuraments, s'hi aplicarà el règim general previst en l'article 47 bis del Text Refós de la Llei d'Hisenda Pública, pels percentatges màxims disposats en esta. Si hi haguera un altre règim de lliuraments, la resolució per mitjà de la qual es publiquen les quanties màximes de les ajudes regulades en la present Ordre especificarà el règim definitiu, que serà arreplegat en les resolucions de concessió d'ajudes.
Prèviament al primer pagament anticipat, caldrà haver justificat la quantia concedida per la conselleria de Benestar Social durant l'exercici de 2007 - si n'hi haguera -, o bé, en cas de no haver-se justificat esta en la seua totalitat, haver efectuat el reintegrament de la quantitat que corresponguera o haver-se iniciat l'expedient de compensació de deute que pertoque. En tot cas, perquè s'actue d'esta manera caldrà que, d'una banda, els fons a reintegrar hagen sigut efectivament lliurats per la Generalitat, i que, d'una altra, la falta de justificació haja sigut constatada i declarada per l'administració mitjançant una resolució expressa ferma motivada, dictada en un procediment amb audiència i notificació a l'entitat interessada.
Vint-i-unena. Garanties
S'entendran com a bestretes de pagament les quantitats que siguen lliurades a favor del beneficiari amb anterioritat que este justifique el gasto corresponent. Per a efectuar-les, excepte en els supòsits exceptuats en l'article 47 bis del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, del Consell de la Generalitat, o en altres normes d'aplicació, caldrà que el beneficiari de la subvenció presente garanties prèviament.
En el cas que siga necessària la dita garantia, el beneficiari de la subvenció quedarà obligat a presentar-la per mitjà de l'aportació d'un aval bancari solidari amb renúncia expressa al benefici d'excussió, o pòlissa d'assegurament subscrita amb qualsevol entitat oficialment reconeguda. La garantia es formalitzarà amb antelació a la primera bestreta, per un valor del 100% de la quantia total a anticipar, i no caldrà cap altra ulterior.
Per a la constitució i tramitació de garanties, caldrà ajustar-se al que disposa el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, el Reial Decret 1098/2001, de 12 d'octubre, pel qual s'aprova el Règim General de la Llei de Contractes de les Administracions Públiques, i l'Ordre de 14 de febrer de 1986, de la conselleria d'Economia i Hisenda, per la qual es regula el procediment de constitució i devolució de fiances.
Siga quina siga la forma triada per a formalitzar la garantia, esta haurà de depositar-se en els servicis territorials de la conselleria d'Economia, Hisenda i Ocupació de la província corresponent, els quals faran entrega al beneficiari de la carta de pagament acreditativa del depòsit, que haurà de ser presentada per este en la direcció territorial de Benestar Social on es realitze l'actuació, o en la Direcció General de Família, si l'àmbit de l'actuació subvencionada és major d'una província.
Vint-i-dosena. Sistema de justificació de les ajudes i subvencions
1. La justificació del gasto de les ajudes i subvencions que es concedisquen a l'empara de la present Ordre es correspondrà sempre amb el contingut de l'actuació subvencionada, no sent admissibles gastos d'actuacions que no estiguen específicament previstos en la descripció d'aquelles.
La mencionada justificació haurà de referir-se, com a mínim, al cost total estimat que es determinarà en la resolució de concessió i es distribuiran en els conceptes de personal i sosteniment com siga procedent. La justificació per un import menor al dit cost o no adequada als conceptes concedits farà que es minore proporcionalment l'ajuda concedida.
Quan la resolució de concessió diferencie els conceptes de personal i sosteniment, podran acumular-se les quanties corresponents a cada un d'estos conceptes en les justificacions parcials presentades, sent suficient que la suma d'ambdós complisca el percentatge requerit per a efectuar el pagament que pertoque. En l'última justificació que es presente, caldrà ajustar el percentatge i els imports que escaiga atenent a la quantia concedida per conceptes i total a justificar, tal com dispose la resolució de concessió.
En el cas que la resolució de concessió unifique els conceptes de personal i sosteniment, es podrà justificar la quantia concedida en qualsevol dels conceptes fins a l'import total màxim a justificar.
Si s'ha concedit la subvenció per a actuacions o conceptes que no es dediquen de mode exclusiu a l'activitat per a la qual se sol·licita l'ajuda, i la justificació realitzada no permetera diferenciar amb claredat este fet, l'òrgan que tramita la justificació i el pagament podrà sol·licitar a l'entitat que justifique adequadament els percentatges que ha dedicat a cada part de l'activitat.
2. Els terminis i el sistema de justificació estaran en funció de la forma de pagament que s'establisca per als diferents tipus de subvencions. No obstant això, la subvenció concedida que incloga el període comprés entre l'1 de gener i el 30 de setembre haurà d'haver-se justificat, com a màxim, el 31 d'octubre de 2008 i no s'admetran justificacions del gasto efectuat de la dita subvenció en 2008 que s'entreguen després del 31 de gener de 2009.
Excepcionalment, la Direcció General de Família podrà admetre la documentació acreditativa de la correcta realització de l'activitat objecte de la subvenció que es presente fora del termini establit en esta convocatòria, sempre que el retard obeïra a causes degudament justificades en l'expedient.
3. La forma de justificació serà la següent:
a) Entitats locals
La justificació es realitzarà per mitjà de la presentació davant de la direcció territorial corresponent, d'un certificat d'obligació contreta o reconeguda, o de pagament ordenat, segons el model arreplegat en esta ordre.
Caldrà acreditar també el període treballat, el nombre i la tipologia del personal que ha executat l'actuació subvencionada; per mitjà dels contractes de treball, o certificat emés per l'entitat local. En el supòsit de personal compartit caldrà indicar en quin altre programa o servici treballa, i per quin import i percentatge es justifica en altres subvencions concedides.
Els membres de les agrupacions de municipis quedaran obligats a complir els requisits de justificació respecte de les activitats realitzades. Esta documentació formarà part de la justificació que està obligat a rendir el municipi, que actua com a representant o apoderat de l'agrupació.
b) Entitats sense fi de lucre
Totes les factures acreditatives del gasto realitzat hauran de reunir els requisits arreplegats en el Reial Decret 1.496/2003, de 28 de novembre, pel qual s'aprova el reglament amb què es regulen les obligacions de facturació, i es modifica el Reglament de l'Impost sobre el Valor Afegit (BOE núm. 286, de 29 de novembre de 2003).
Sense perjuí del que disposa expressament per als programes de formació dirigits a professionals de servicis especialitzats d'atenció a família i infància i servicis especialitzats d'orientació i mediació familiar, que seguiran un altre règim diferent, la justificació del gasto consistirà en la presentació davant de la direcció territorial corresponent, o davant de la Direcció General de Família, si és el cas, de:
1r Per a gastos corresponents a personal:
Relació i documents acreditatius del gasto corresponent a la nòmina dels treballadors i pagament a la Seguretat Social, així com qualsevol altre concepte que en esta ordre estiguera previst.
2n Per a gastos efectuats en sosteniment:
Factures corresponents al gasto efectuat en este concepte, adjuntant a més una relació d'estes segons model inclòs en esta ordre i la documentació complementària que es considere procedent. Amb este fi es tindrà en compte el següent:
I. Personal voluntari: es presentaran rebuts acreditatius del gasto efectuat, en el qual es farà constar el nom i cognoms del voluntari, DNI o NIF, la seua firma, nom del programa o servici en què s'ha realitzat l'activitat, i entitat que ha pagat el dit rebut.
II. Prestació continuada de servicis per un professional: es presentarà factura emesa per esta. La mencionada factura haurà d'incloure la seua titulació i el concepte pel qual s'emet.
III. Indemnització per quilometratge: l'import màxim a facturar per quilometre serà el mateix que està estipulat per al personal de l'administració de la Generalitat, en el Decret 24/1997, d'11 de febrer, d'indemnitzacions per raó de servici i gratificacions per servicis extraordinaris, o per aquell que el substituïsca.
Vint-i-tresena. Denegació, desistiment sense efectes i minoració de les ajudes econòmiques
El termini per a resoldre i notificar les resolucions de denegació serà de tres mesos i el de desistiment sense efectes i minoració de sis mesos, comptadors ambdós a partir que s'inicie l'expedient.
1. Resolucions de denegació
Podran dictar-se en els següents supòsits
a) De mode general:
Per incompliment de qualsevol dels requisits o obligacions establides en esta ordre d'ajudes, prèviament a la seua resolució.
b) En relació amb l'entitat:
1r Per falta d'adequació dels fins de l'entitat sol·licitant a l'àmbit de la subvenció sol·licitada.
2n Per no disposar l'entitat de l'estructura i capacitat suficients per a garantir el compliment dels objectius, o no acreditar l'experiència necessària per a això.
c) En relació amb el programa o servici:
1r Per no respondre específicament a les característiques expressades en esta ordre.
2n Per estar la seua realització prou atesa per altres entitats, a un nivell local, provincial o comunitari.
3r Per ser la seua naturalesa pròpia d'altres organismes, sense perjuí de la necessària col·laboració per al cas de matèries concurrents.
4t Per existir una altra Ordre d'ajudes específica o ser ja subvencionat, en tot o en part i per al mateix objecte, per la conselleria de Benestar Social.
5t Per no haver-lo desplegat de mode adequat, o no haver justificat prou les ajudes econòmiques rebudes en l'exercici de 2007 per la conselleria de Benestar Social.
6t Per atendre de manera restrictiva un sector exclusiu de la població i no qualsevol tipologia de família, llevat que les característiques del programa ho incloga dins dels establits en l'annex IV d'esta ordre d'ajudes.
d) En relació amb els crèdits disponibles:
Per haver-se atés altres sol·licituds amb major ordre de prioritat, atenent als criteris establits en esta ordre d'ajudes, i haver-se esgotat els crèdits disponibles per a resoldre.
2. Resolucions de minoració o desistiment sense efectes de les ajudes concedides i, si és el cas, de reintegrament de les quantitats indegudament percebudes.
Es garantirà en tot cas, el dret de l'interessat al tràmit d'audiència, tenint les quantitats que calga reintegrar, si és el cas, la consideració d'ingrés de dret públic a l'efecte del procediment aplicable a la seua cobrança. Podran dictar-se estes resolucions, en els supòsits següents:
a) En relació amb la Llei General de Subvencions:
1r Per donar-se qualsevol de les circumstàncies previstes en l'article 37 de la Llei 38/2003, de 17 de novembre, General de Subvencions.
2n Per donar-se la circumstància prevista en l'article 19.4 de la Llei 38/2003, de 17 de novembre, General de Subvencions (BOE núm. 276, de 17 de novembre): s'alteren les condicions tingudes en compte per a la concessió de la subvenció, o que s'obtinguen de manera concurrent subvencions i ajudes atorgades per altres administracions públiques o altres ens públics o privats. En el cas que la quantitat total percebuda per l'entitat siga superior al cost de l'activitat subvencionada, podrà sol·licitar-se el reintegrament de la quantia abonada que supere l'esmentat cost.
b) En relació amb l'Ordre d'ajudes:
1r Per incompliment de qualsevol de les obligacions generals o específiques establides en esta ordre d'ajudes.
2n Per haver-hi períodes subvencionats sense que el personal que consta en la resolució de concessió exercisca les seues funcions, siga quin siga el motiu. En este supòsit l'ajuda es minorarà proporcionalment. Queda exceptuat d'este fet el període de vacacions reglamentàries, sempre que el personal es mantinga en situació de contractació, encara que no siga substituït.
3r Per no omplir les memòries i documents que sol·licite el Ministeri de Treball i Assumptes Socials, quan es tracte d'actuacions cofinançades amb fons finalistes, i este fet done lloc a la impossibilitat de tramitar o justificar el conveni corresponent entre la Generalitat i l'esmentat Ministeri. Esta resolució podrà efectuar-se encara que s'haja justificat el gasto objecte de l'ajuda i efectuat l'actuació subvencionada.
ANNEX II
Bases reguladores per a la concessió d'ajudes als Servicis Especialitzats d'Atenció a la Família i Infància (SEAFI)
Primera. Objecte
L'objecte d'estos servicis és la intervenció especialitzada en nuclis familiars que es troben en situació de vulnerabilitat o conflicte, hi haja o no menors en situació de risc o desemparament.
Segona. Sol·licitants i beneficiaris
Podran sol·licitar i ser beneficiaris de les ajudes regulades en este annex:
1. Les entitats locals amb una població superior a 4.500 habitants.
2. Les entitats locals de població igual o inferior a 4.500 habitants que hagueren tingut subvencionat un SEAFI en l'exercici de 2007, sempre que hagueren desenvolupat adequadament el servici i justificat la totalitat de l'ajuda econòmica concedida.
Tercera. Requisits específics
El SEAFI haurà de complir els següents requisits específics:
1. Àmbit d'actuació
Nuclis familiars que reunixen els criteris perquè es realitze esta intervenció, quan algun dels seus membres residix en l'entitat local.
2. Intervenció
a) Problemàtiques ateses
Hauran de considerar l'atenció a la família d'una manera integral, incloent-hi el suport i seguiment. Es durà a cap la intervenció familiar en les problemàtiques ocasionades per qualsevol tipus de vulnerabilitat o conflicte familiar, que puguen resoldre's per mitjà d'orientació psicosocial, mediació familiar, o teràpia familiar.
S'atendran les crisis familiars, les conjugals, i els conflictes intergeneracionals, a fi de previndre i tractar situacions que desemboquen en un deteriorament de la convivència familiar i/o de la situació dels menors en esta.
S'intervindrà en les següents circumstàncies familiars: monoparentalitat, violència al si familiar, existència de menors en situació de risc, guarda i/o tutela administrativa, famílies adoptives o amb menors en acolliment preadoptiu, i altres situacions de vulnerabilitat o conflicte familiar.
b) Tècniques d'intervenció
El SEAFI elaborarà sempre les següents tècniques d'intervenció: orientació psicosocial, mediació familiar i teràpia familiar que, a l'efecte d'esta ordre, es definixen com seguix:
1r Orientació psicosocial: intervenció amb l'objectiu d'enfortir les capacitats de la família i els vincles que unixen els seus membres, a fi que resulten capaços d'estimular tant el seu progrés personal com el seu context emocional.
2n Mediació familiar: via de resolució de conflictes, on les parts disposen de l'ajuda del mediador especialitzat, com a persona imparcial que dissenya un procés perquè estes puguen dialogar i arribar a acords.
3r Teràpia familiar: tractament especialitzat dirigit al conjunt de la família, o a algun dels seus membres, amb la finalitat de provocar canvis en les relacions familiars que facen la família competent per normalitzar les seues relacions personals i socials.
3. Equip professional
a) Diferenciació de l'equip
El personal del SEAFI conformarà un equip específic, amb funcions distintes a l'equip municipal de servicis socials generals, que mantindrà les seues en l'àrea d'intervenció de família i infància: informació, assessorament tècnic, diagnòstic i intervenció immediata, d'acord amb el que establix la Llei 5/1997 de la Generalitat, per la qual es regula el Sistema de Servicis Socials en l'Àmbit de la Comunitat Valenciana.
b) Composició de l'equip professional
L'equip professional estarà format, segons siga procedent, per titulats superiors: psicòlegs, i per titulats mitjans, que exerciran les funcions d'educadors familiars, preferentment diplomats en Educació Social, encara que també podran ser diplomats universitaris en Treball Social o assistents socials.
Hauran de tindre formació específica en intervenció familiar: els psicòlegs en avaluació i intervenció clínica i terapèutica amb les famílies, i els tècnics mitjans en desplegament d'actuacions en l'àmbit socioeducatiu, dirigides a famílies amb desestructuració familiar i social.
Els SEAFI que complisquen els criteris establits en l'apartat d.3), excepcions a la plantilla mínima, per a mantindre professionals diferents dels psicòlegs i diplomats en Educació Social, hauran d'adequar la plantilla a estes categories si els professionals foren substituïts per altres.
c) Funcions del personal
Els psicòlegs i educadors familiars realitzaran les següents funcions bàsiques:
1r Psicòleg
- Estudi, anàlisi, avaluació psicològica i elaboració del diagnòstic inicial.
- Valoració de la dinàmica relacional familiar i determinació de les necessitats específiques.
- Disseny de la planificació i la intervenció amb la família, elaborant el pla d'intervenció familiar, en coordinació amb la resta de professionals del SEAFI.
- Intervenció psicoterapèutica en la família, per mitjà de les tècniques establides.
- Direcció de la línia d'intervenció triada.
- Elaboració d'informes.
- Suport a la resta de professionals del SEAFI.
- Participació en les reunions de coordinació amb altres organismes i especialment amb l'equip municipal de servicis socials generals i la direcció territorial de Benestar Social.
2n Educador familiar
- Promoció d'una relació del SEAFI amb la família basada en el respecte, la transparència, la sinceritat i la coherència.
- Recollida de les dades familiars que siguen rellevants per a la intervenció.
- Observació directa de la dinàmica familiar, valorant la capacitat dels pares per a exercir les seues funcions parentals.
- Participació en el disseny de l'avaluació i del pla d'intervenció.
- Implementació de les actuacions dissenyades per a la família pel SEAFI.
- Desenvolupament de les capacitats de la família per a un adequat desenvolupament de la funció parental.
- Ajuda a la família a fi que establisca una xarxa social de suport.
- Realització de funcions d'acompanyament a la família quan es realitzen tasques o gestions relacionades amb la intervenció del SEAFI.
- Elaboració d'informes.
- Suport a la resta de professionals del SEAFI.
- Participació en les reunions de coordinació amb altres organismes, quan així se li sol·licite.
d) Plantilla mínima per a complir els requisits
1r Percentatges
El SEAFI no reunirà els requisits mínims per a ser subvencionat si no té adscrit, almenys, el 100% del personal titulat superior i el 75% del titulat mitjà, que s'han establit en esta ordre com a personal màxim a subvencionar.
No obstant això, quan el treballador estiga compartit amb els servicis socials generals, el percentatge citat haurà d'incrementar-se fins al 100%. Si per este motiu l'entitat ha d'adequar la seua plantilla, podrà fer-ho al llarg de 2008.
2n Personal que no té la consideració de plantilla
Si la prestació de servicis per un o més professionals no es realitza d'una manera continuada, independentment que estiga o no subcontractada, no es consideraran personal de l'equip.
3r Excepcions
Podrà no tindre's en compte el criteri de plantilla mínima si els SEAFI han sigut subvencionats en l'exercici anterior, mantenen els mateixos professionals i plantilla per a l'exercici de 2008, i s'hi dóna alguna de les situacions següents:
I. Que hagueren tingut subvencionats en la seua plantilla professional pedagogs o psicopedagogs: podran sol·licitar subvenció per estos, assimilant-los a psicòleg.
II. Que atenguen poblacions de menys de 15.000 habitants i només hagen tingut tècnics mitjans en l'equip durant l'exercici de 2007: podran sol·licitar subvenció per estos. No obstant això, per a poder efectuar la intervenció familiar especialitzada, hauran de tindre en plantilla un psicòleg a mitja jornada, almenys, independentment que siga subvencionat o no.
e) Plantilla màxima a subvencionar:
La plantilla màxima a subvencionar es calcularà segons la població censada. Per a determinar esta població, caldrà ajustar-se al que dispose el reial decret que declare oficials les xifres de població referides a 1 de gener de 2007, resultants de la revisió del padró municipal. Si no hi haguera les esmentades xifres en el moment de la resolució, caldrà ajustar-se a les oficials d'1 de gener de 2006.
1r Més de 300.000 habitants: fins a 4 psicòlegs i 4 tècnics mitjans. Estos professionals podran integrar-se en més d'un equip d'intervenció.
2n Des de 140.001 fins a 300.000: fins a 2 psicòlegs i 2 tècnics mitjans.
3r Des de 70.001 fins a 140.000: fins a 1 psicòleg i 2 tècnics mitjans.
4t Des de 30.001 fins a 70.000: fins a 1 psicòleg i 1,5 tècnics mitjans.
5t Des de 15.001 fins a 30.000: fins a 1 psicòleg i 0,5 tècnic mitjà.
6t Des de 4.501 a 15.000: fins a 1 psicòleg.
7m Fins a 4.500: 0,5 psicòleg. Referit únicament a les entitats que poden sol·licitar l'ajuda, d'acord amb el que disposa la base segona d'este annex.
8u mancomunitats o agrupacions municipals: atenent a les característiques de la població i al nombre d'entitats locals que les componen, podrà incrementar-se-li fins a 1 psicòleg o 1 educador familiar al personal que li corresponga segons la seua població censada.
4. Horari d'atenció
L'atenció es desenvoluparà de dilluns a divendres. Si només té un treballador en plantilla caldrà ajustar almenys una vesprada a la setmana, i dos si té més d'un treballador.
5. Procediment
a) Prioritats d'intervenció:
El SEAFI té com a objecte la intervenció en qualsevol família vulnerable o en conflicte. No obstant això, a fi d'afavorir el retorn al seu nucli familiar d'origen, serà prioritària la intervenció en nuclis familiars que tinguen menors en situació administrativa de guarda i/o tutela i que estiguen acollits en família o en centre residencial.
b) Coordinació entre departaments
1r Coordinació quan hi ha menors en situació de risc i desemparament
La intervenció amb el menor pròpiament dita, seguirà elaborada per l'equip municipal de servicis socials generals o per la direcció territorial de Benestar Social que siga competent.
Si el servici atén famílies amb menors en situació de risc o desemparament, el pla d'intervenció familiar que establisca haurà de respectar els objectius del pla d'intervenció per al menor pautat per l'equip municipal de servicis socials generals, o per la direcció territorial de Benestar Social, que continuaran sent responsables del seu seguiment i desplegament. Tot això sense perjuí que en el desenvolupament de la intervenció familiar, els objectius establits per al menor puguen ser modificats, de mutu acord entre el SEAFI i l'equip que els haja establit.
2n Coordinació en la intervenció familiar pròpiament dita
L'equip municipal de servicis socials generals serà el que derive les famílies al SEAFI per a ser ateses.
Les intervencions del SEAFI seran realitzades en coordinació amb este equip municipal i es faran reunions entre ambdós, tant perquè el SEAFI inicie la intervenció, com per al seu seguiment i baixa.
Es realitzaran periòdicament reunions de coordinació i seguiment entre la Direcció General de Família, la direcció territorial de Benestar Social, i un o més dels equips de SEAFI de la província. A estes reunions podran acudir els servicis especialitzats d'orientació i mediació familiar.
Un dels tècnics del SEAFI actuarà com a interlocutor davant de la direcció territorial de Benestar Social.
c) Models comuns
Podran utilitzar-se, per a reflectir les distintes intervencions familiars efectuades pels professionals del servici, el Registre d'Atenció i Intervenció Familiar i la fitxa de següents intervencions, que s'incloïen com a models en l'Ordre de 13 de desembre de 2006, publicada en el Diari Oficial de la Comunitat Valenciana número 5.429, de 16 de gener de 2007.
Quarta. Prioritats
Si una entitat local sol·licitara dins d'una mancomunitat o agrupació de municipis, i qualsevol d'estes reunira els requisits per a tindre un ordre de prioritat, el conjunt passarà a tindre el millor ordre de prioritat que corresponga a un d'estos.
No obstant això, no tindran la consideració de continuïtat, ni seran prioritàries les entitats locals que en l'exercici anterior hagen tingut un SEAFI subvencionat a través d'una mancomunitat o agrupació de municipis i que en el 2008 sol·liciten la subvenció de manera individual.
L'ordre de prioritat serà el següent:
1. Tindran prioritat absoluta per a la concessió de les ajudes respecte a altres SEAFI, els finançats com a tals en l'exercici 2007. Per a tindre dret a la prioritat, cal haver desenvolupat el servici d'acord amb les condicions determinades en la resolució de concessió, justificat adequadament l'ajuda concedida, i complit el que establixen les instruccions emeses per la Direcció General de Família.
2. En segon lloc, les mancomunitats de servicis socials i les agrupacions de municipis, respecte als municipis que les integren, quan estes es comprometen a desenvolupar el SEAFI atenent als municipis que les componen.
3. En tercer lloc, les mancomunitats, agrupacions de municipis o entitats locals amb major població.
Quinta. Documentació específica que cal presentar
A més de la documentació general indicada en la base onzena de l'annex I d'esta ordre, per a estos servicis cal presentar la següent:
1. Si el servici no ha iniciat el seu funcionament o no ha estat subvencionat en l'exercici anterior, ofici de l'entitat, firmat per un representant degudament autoritzat per a això, indicant:
a) Si l'inici de funcionament està condicionat a la concessió de la subvenció: temps necessari per a la seua posada en funcionament després de rebre la notificació de la resolució estimatòria de l'ajuda.
b) Si l'entitat iniciarà el funcionament independentment de l'ajuda, o ja estiguera en funcionament: data d'inici d'este.
2. Amb la finalitat d'evitar duplicitats o subvencions a l'equip municipal de servicis socials generals, que no són objecte d'esta ordre, si la jornada laboral no és completa i el personal la complementa en l'equip municipal, caldrà presentar declaració responsable firmada per l'alcalde, president de la mancomunitat, o representant legal degudament autoritzat, o documentació acreditativa que el personal complix funcions diferenciades i que el SEAFI no és una extensió de l'equip municipal de servicis socials generals.
3. Compromís de la mancomunitat o agrupació de municipis, firmada pel seu president o representant legal, indicant expressament quins ajuntaments atendrà el SEAFI.
4. Documentació que acredite la formació específica en intervenció familiar del personal contractat.
Sexta. Criteris específics per a determinar l'import de les ajudes
L'import màxim de l'ajuda a subvencionar per la conselleria de Benestar Social correspondrà a un 65% de l'import a justificar i l'entitat estarà obligada a atendre la resta: 35%, fins a completar el 100%.
Sèptima. Obligacions específiques
A més de les obligacions generals, indicades en la base denovena de l'annex I d'esta ordre d'ajudes, els servicis subvencionats han de complir les següents obligacions específiques:
1. Seguir les instruccions de la Direcció General de Família.
2. Remetre trimestralment l'estadística de casos atesos, segons el model establit en esta ordre d'ajudes. Per a omplir l'estadística caldrà tindre en compte que:
Es considera sessió cada visita realitzada durant el procés d'intervenció, a un o més membres de la família.
Es considera intervenció el conjunt de visites que fa una família per una demanda específica. Es consideraran com una única intervenció: una sola sessió si en la primera entrevista es dóna de baixa el cas, o el conjunt de sessions que van des de l'alta fins a la baixa del cas.
Si després d'una baixa s'inicia una altra atenció per una altra demanda específica (coincident o no amb la que va donar lloc a la intervenció anterior), s'entendria com una nova intervenció.
3. Remetre a la direcció territorial de Benestar Social una relació trimestral dels menors amb expedient de protecció vigent, els nuclis familiars dels quals estiguen sent atesos en el SEAFI.
4. Coordinar la intervenció familiar amb els equips municipals de servicis socials generals, dels municipis on residisca la família atesa.
5. Assistir a la formació en intervenció familiar, destinada als seus professionals, quan així ho indique la direcció general, o la direcció territorial de Benestar Social. L'assistència a la dita formació no es considerarà inclosa necessàriament dins de la jornada laboral.
ANNEX III
Bases reguladores per a la concessió d'ajudes als servicis especialitzats d'orientació i mediació familiar
Primera. Objecte
L'objecte d'estos servicis és la intervenció especialitzada en nuclis familiars que es troben en situació de vulnerabilitat o conflicte, hi haja o no menors en situació de risc o desemparament.
Segona. Sol·licitants i beneficiaris
Podran sol·licitar i ser beneficiàries de les ajudes regulades en este annex les entitats sense fi de lucre.
Tercera. Requisits específics
El servici haurà de complir els següents requisits específics:
1. Àmbit d'actuació
Nuclis familiars que reunixen els criteris perquè es realitze esta intervenció, quan cap dels seus membres residix en una entitat local que tinga SEAFI subvencionat a l'empara d'esta ordre.
2. Intervenció
a) Problemàtiques ateses:
Hauran de considerar l'atenció a la família d'una manera integral, incloent-hi el suport i seguiment. Es farà la intervenció familiar en les problemàtiques ocasionades per qualsevol tipus de vulnerabilitat o conflicte familiar, que puguen resoldre's per mitjà d'orientació psicosocial, mediació familiar o teràpia familiar.
S'atendran les crisis familiars, les conjugals i els conflictes intergeneracionals, a fi de previndre i tractar situacions que desemboquen en un deteriorament de la convivència familiar i/o de la situació dels menors en esta.
S'intervindrà en les següents circumstàncies familiars: monoparentalitat; violència al si familiar; existència de menors en situació de risc, guarda i/o tutela administrativa per estar este subjecte a mesures de protecció; famílies adoptives o amb menors en acolliment preadoptiu; i altres situacions de vulnerabilitat o conflicte familiar.
b) Tècniques d'intervenció:
El servici realitzarà sempre les següents tècniques d'intervenció: orientació psicosocial, mediació familiar i teràpia familiar que, a l'efecte d'esta ordre, es definixen com seguix:
1r Orientació psicosocial: intervenció l'objectiu de la qual és enfortir les capacitats de la família i els vincles que unixen els seus membres, a fi que resulten capaços d'estimular tant el seu progrés personal com el seu context emocional.
2n Mediació familiar: via de resolució de conflictes, on les parts disposen de l'ajuda del mediador especialitzat, com a persona imparcial que dissenya un procés perquè estes puguen dialogar i arribar a acords.
3r Teràpia familiar: tractament especialitzat dirigit al conjunt de la família, o a algun dels seus membres, amb la finalitat de provocar canvis en les relacions familiars que facen la família competent per a normalitzar les seues relacions personals i socials.
3. Equip professional:
a) Composició de l'equip professional
L'equip professional estarà format per titulats superiors: psicòlegs i, si és el cas, llicenciats en Dret, i per titulats mitjans que exerciran les funcions d'educadors familiars, preferentment diplomats en Educació Social, encara que també podran ser diplomats universitaris en Treball Social o assistents socials.
Hauran de tindre formació específica en intervenció familiar: els psicòlegs en avaluació i intervenció clínica i terapèutica amb les famílies, i els tècnics mitjans en desplegament d'actuacions en l'àmbit socioeducatiu, dirigides a famílies amb desestructuració familiar i social.
Si s'estigueren subvencionant professionals diferents dels diplomats en educació social, hauran d'adequar la plantilla a esta categoria si els professionals foren substituïts per altres.
b) Funcions del personal
Els psicòlegs, llicenciats en Dret i educadors familiars duran a cap les següents funcions bàsiques:
1r Psicòleg:
- Estudi, anàlisi, avaluació psicològica, i elaboració del diagnòstic inicial.
- Valoració de la dinàmica relacional familiar i determinació de les necessitats específiques.
- Disseny de la planificació i la intervenció amb la família, elaboració del pla d'intervenció familiar, en coordinació amb la resta de professionals del servici especialitzat.
- Intervenció psicoterapèutica en la família, per mitjà de les tècniques establides.
- Direcció de la línia d'intervenció triada.
- Elaboració d'informes.
- Suport a la resta de professionals del servici especialitzat.
- Participació en les reunions de coordinació amb altres organismes i especialment amb la direcció territorial de Benestar Social i l'equip municipal de servicis socials generals, si és el cas.
2n Llicenciats en Dret:
- Les pròpies de la seua professió, en l'àmbit de l'orientació familiar o la mediació familiar, segons pertoque.
- En cap cas no s'entendrà que la defensa jurídica davant de tercers entra en l'àmbit de la seua actuació professional dins del servici especialitzat.
3r Educador familiar:
- Promoció d'una relació del servici amb la família, basada en el respecte, la transparència, la sinceritat i la fermesa.
- Recollida de les dades familiars que siguen rellevants per a la intervenció.
- Observació directa de la dinàmica familiar, valorant la capacitat dels pares per a exercir les seues funcions parentals.
- Participació en el disseny de l'avaluació i del pla d'intervenció.
- Implementació de les actuacions dissenyades per a la família pel servici.
- Desplegament de les capacitats de la família per a un desenvolupament adequat de la funció parental.
- Ajuda a la família a fi que establisca una xarxa social de suport.
- Realització de funcions d'acompanyament a la família quan es duguen a cap tasques o gestions relacionades amb la intervenció del servici.
- Elaboració d'informes.
- Suport a la resta de professionals del servici.
- Participació en les reunions de coordinació amb altres organismes, quan així se li sol·licite.
c) Plantilla mínima:
La sol·licitud no reunirà els requisits mínims per a ser subvencionada com a servici d'orientació i mediació familiar si no té en plantilla, si més no, un tècnic superior llicenciat en Psicologia i un tècnic mitjà que exercisca com a educador familiar.
4. Horari d'atenció:
L'atenció es desenvoluparà de dilluns a divendres, incloent-hi dos vesprades a la setmana.
5. Procediment:
a) Prioritats d'intervenció
El servici especialitzat té com a objecte la intervenció en qualsevol família vulnerable o en conflicte. No obstant això, a fi d'afavorir el retorn al seu nucli familiar d'origen, serà prioritària la intervenció en nuclis familiars que tinguen menors en situació administrativa de guarda i/o tutela i que estiguen acollits en família o en centre residencial.
b) Coordinació:
1r Coordinació quan hi ha menors en situació de risc i desemparament
La intervenció amb el menor pròpiament dita, seguirà feta per l'equip municipal de servicis socials generals o per la direcció territorial de Benestar Social que siga competent.
Si el servici atén famílies amb menors en situació de risc o desemparament, el pla d'intervenció familiar que establisca haurà de respectar els objectius del pla d'intervenció per al menor pautat per l'equip municipal de servicis socials generals, o per la direcció territorial de Benestar Social, que continuaran sent responsables del seu seguiment i desplegament.
2n Coordinació en la intervenció familiar pròpiament dita
Les famílies ateses hauran de ser remeses per la direcció territorial. En el cas que les famílies acudisquen directament al servici, no es podrà iniciar la intervenció sense el vistiplau d'esta, sense perjuí que puga realitzar-se una visita preliminar, amb l'objecte d'informar la família sobre els objectius i el mode de funcionament.
Els equips municipals de servicis socials generals de les entitats locals que no disposen de SEAFI subvencionat podran sol·licitar la intervenció del servici especialitzat d'orientació i mediació. La sol·licitud es farà sempre a la direcció territorial de Benestar Social perquè realitze la derivació de la família al servici que escaiga.
Les intervencions seran dutes a terme en coordinació amb la direcció territorial de Benestar Social, realitzant-se reunions comunes, tant perquè el servici inicie la intervenció, com per al seguiment i baixa d'esta. A les dites reunions podrà acudir l'equip municipal de servicis socials generals d'on procedisca la família atesa.
Els servicis especialitzats d'orientació i mediació familiar podran assistir a les reunions de coordinació i seguiment que es produïsquen entre la Direcció General de Família, la direcció territorial de Benestar Social, i els equips de SEAFI de la província.
Un dels tècnics del servici actuarà com a interlocutor davant de la direcció territorial de Benestar Social.
c) Models comuns:
Podran utilitzar-se, per a reflectir les distintes intervencions familiars efectuades pels professionals del servici, el registre d'atenció i intervenció familiar i la fitxa d'intervencions següents, que s'incloïen com a models en l'Ordre de 13 de desembre de 2006, publicada en el Diari Oficial de la Comunitat Valenciana número 5.429, de 16 de gener de 2007.
Quarta. Prioritats
1r Tindran prioritat absoluta per a la concessió de les ajudes, respecte a altres servicis especialitzats d'orientació i mediació familiar, els que hagueren sigut subvencionats com a tals en l'exercici de 2007, sempre que s'hagen desplegat d'acord amb les condicions determinades en la resolució de concessió per al dit exercici, justificat adequadament l'ajuda concedida, i complit el que establixen les instruccions emeses per la Direcció General de Família.
2n En segon lloc, els que es presenten per a atendre les famílies del conjunt d'ajuntaments d'una província, on no hi haja SEAFI subvencionats a l'empara d'esta ordre.
3r En tercer lloc per ordre de prioritat, els que proposen atendre les famílies d'ajuntaments de major població respecte als de menys, quan no hi haja SEAFI subvencionats a l'empara d'esta ordre.
Quinta. Documentació específica que cal presentar
A més de la documentació general indicada en la base onzena de l'annex I d'esta ordre, per a estos servicis cal presentar la següent:
1. Si el servici no ha iniciat el seu funcionament, o no ha estat subvencionat en l'exercici anterior, ofici de l'entitat, firmat per representant degudament autoritzat per a això, indicant:
a) Si l'inici de funcionament està condicionat a la concessió de la subvenció: temps necessari per a la seua posada en funcionament després de rebre la notificació de la resolució estimatòria de l'ajuda.
b) Si l'entitat iniciarà el funcionament independentment de l'ajuda, o ja estiguera en funcionament: data del seu inici.
2. Documentació que acredite la formació específica en intervenció familiar del personal contractat.
3. Fulls trimestrals de resum de casos atesos referits a l'exercici de 2007, segons model establit en esta ordre d'ajudes.
Sexta. Criteris específics per a determinar l'import de les ajudes
Seran criteris per a determinar l'import de l'ajuda la plantilla mínima que configura el servici i el nombre d'intervencions i sessions d'orientació psicosocial, mediació familiar i teràpia familiar, en l'exercici anterior.
Sèptima. Obligacions específiques
A més de les obligacions generals, indicades en la base denovena de l'annex I d'esta ordre d'ajudes, els servicis subvencionats han de complir les següents obligacions específiques:
1. Seguir les instruccions de la Direcció General de Família.
2. Remetre trimestralment l'estadística de casos atesos, segons el model establit en esta ordre d'ajudes. Per a omplir l'estadística es tindrà en compte que:
Es considera sessió cada visita feta durant el procés d'intervenció, a un o més membres de la família.
Es considera intervenció el conjunt de visites que fa una família per una demanda específica. Es consideraran com una única intervenció: una sola sessió si en la primera entrevista es dóna de baixa el cas, o el conjunt de sessions que van des de l'alta fins a la baixa del cas.
Si després d'una baixa s'inicia una altra atenció per una altra demanda específica (coincident o no amb la que va donar lloc a la intervenció anterior), s'entendria com una nova intervenció.
3. Remetre a la direcció territorial de Benestar Social una relació trimestral dels menors amb expedient de protecció vigent, els nuclis familiars dels quals estiguen sent atesos en el servici.
4. Coordinar la intervenció familiar amb la direcció territorial de Benestar Social i amb els equips municipals de servicis socials generals dels municipis on residisca la família atesa.
5. Assistir a la formació en intervenció familiar, destinada als seus professionals, quan així ho indique la Direcció General, o la direcció territorial de Benestar Social. L'assistència a l'esmentada formació no es considerarà inclosa necessàriament dins de la jornada laboral.
ANNEX IV
Bases reguladores per a la concessió d'ajudes als programes especialitzats de família i infància i a entitats del sector
Primera. Objecte
L'objecte és recolzar el desplegament de programes que permeten l'atenció social especialitzada a la família en situació d'estrés, o amb necessitat de suport temporal, tinguen o no menors a càrrec seu; les actuacions especialitzades en l'àrea de protecció de menors, i el funcionament d'entitats pròpies del sector.
Segona. Sol·licitants i beneficiaris
Podran sol·licitar i ser beneficiaris de les ajudes regulades en este annex les entitats sense fi de lucre.
Tercera. Requisits específics
Els programes o actuacions sol·licitades han d'estar enquadrades dins d'alguna de les que s'indiquen en esta base tercera. L'entitat podrà utilitzar un nom lliure per al programa sol·licitat, en la documentació annexa que presente, però ha d'indicar en la sol·licitud únicament el codi que corresponga al nom genèric i objecte del programa sol·licitat.
1. Programa I
Nom genèric: formació en intervenció familiar a professionals dels Servicis Especialitzats d'Atenció a la Família i Infància (SEAFI) i d'Orientació i Mediació Familiar. Codi I.01.
Objecte: formació en tècniques d'intervenció familiar dirigida als professionals dels SEAFI i dels equips d'Orientació i Mediació Familiar. Les tècniques podran ser orientació, mediació i teràpia familiar, tal com estan definides en els annexos II i III d'esta ordre.
Criteris: les entitats hauran de tindre experiència acreditada en formació de tècniques en intervenció familiar, dirigida a professionals.
Podrà sol·licitar-se la subvenció per a la realització de jornades o de cursos de formació. No obstant això, els cursos hauran de plantejar-se com un continu, amb nivells que podran completar-se al llarg de diversos exercicis, independentment que estos foren subvencionats o no.
2. Programa II
Nom genèric: formació en mediació familiar. Codi II.01.
Objecte: formació en mediació familiar destinada a les famílies.
3. Programa III
Nom genèric: escola de pares. Codi III.01.
Objecte: formació dels pares en habilitats educatives.
4. Programa IV
Nom genèric: atenció a dones gestants i mares sense recursos. Codi IV.01.
Objecte: atenció a mares i dones embarassades amb problemes d'integració social.
5. Programa V
Nom genèric: conciliació de la vida familiar i la vida laboral. Codi V.01.
Objecte: activitats extraescolars que permeten conciliar la vida familiar i laboral.
6. Programa VI
Nom genèric: programa de voluntariat. Codi VI.01.
Objecte: foment de les activitats del voluntariat en la intervenció familiar.
7. Programa VII
Nom genèric: assessorament a famílies nombroses. Codi VII.01.
Objecte: assessorar i recolzar els membres d'associacions de famílies nombroses.
8. Programa VIII
Nom genèric: formació en tècniques i instruments d'intervenció amb menors. Codi VIII.01.
Objecte: formació en intervenció amb menors dels sistemes de protecció, destinada a professionals de la xarxa pública de centres de protecció de menors.
9. Programa IX
Nom genèric: formació en l'abordatge i intervenció en situacions de desprotecció infantil i intervenció familiar. Codi IX.01.
Objecte: formació en la detecció, diagnòstic, avaluació i intervenció en situacions de desprotecció infantil, destinada a professionals de la xarxa municipal de servicis socials generals i especialitzats i de la conselleria de Benestar Social.
10. Programa X
Nom genèric: prevenció, detecció i atenció del maltractament i abús sexual infantil. Codi X.01.
Objecte: atenció a menors possibles víctimes d'abús sexual i formació de professionals en l'atenció a esta problemàtica.
11. Programa XI
Nom genèric: intervenció especialitzada amb menors en situació de guarda o tutela i les seues famílies. Codi XI.01.
Objecte: assessorament psicològic i terapèutic a menors en situació de guarda o tutela.
12. Programa XII
Nom genèric: suport en la intervenció amb menors estrangers no acompanyats. Codi XII.01.
Objecte: programes que afavorisquen l'atenció, integració i, si és el cas, el reagrupament familiar, de menors estrangers no acompanyats.
13. Programa XIII
Nom genèric: emancipació i inserció de jóvens extutelats. Codi XIII.01.
Objecte: desplegament de programes que afavorisquen el suport, la integració i l'emancipació de jóvens que hagen sigut usuaris del sistema de protecció de menors.
14. Programa XIV
Nom genèric: formació en l'acolliment familiar de menors. Codi XIV.01.
Objecte: formació en la intervenció i seguiment dels acolliments familiars en família extensa, destinada a professionals de la xarxa municipal de servicis socials generals i especialitzats, i de la conselleria de Benestar Social.
15. Programa XV
Nom genèric: intervenció familiar. Codi XV.01.
Objecte: realització d'altres programes d'intervenció familiar especialitzada.
16. Programa XVI
Nom genèric: sosteniment de l'entitat. Codi XVI.01.
Objecte: suport al funcionament propi de l'entitat, perquè puga complir adequadament els seus objectius.
Quarta. Prioritats
1. De mode general.
Seran prioritàries respecte a altres sol·licituds, les que es van subvencionar en l'exercici anterior sempre que es considere convenient la seua continuïtat, les que atenguen problemàtiques amb major necessitat social, les que siguen presentades per associacions amb nombre més gran de socis, i les que desenvolupen accions amb baix nivell d'implantació en la Comunitat Valenciana, sempre que el seu desplegament promoga la millora de la qualitat de vida d'un nombre significatiu de famílies.
2. De manera específica per als programes de formació.
Tindran prioritat per a la concessió d'estes ajudes, aquelles entitats que hagen realitzat, en l'exercici anterior, actuacions de formació subvencionades; sempre que esta formació forme part d'una programació que haja de completar-se en següents exercicis, per mitjà de successius nivells.
En segon lloc, tindran prioritat per a la concessió d'estes ajudes les universitats, i les entitats la formació de les quals puga ser homologada per associació d'àmbit nacional, com a part vàlida d'un programa de formació.
Quinta. Documentació específica que cal presentar
A més de la documentació general indicada en la base onzena de l'annex I d'esta ordre, quan el programa subvencionat siga de formació per a professionals, cal presentar la següent:
1. Juntament amb la sol·licitud
a) Índex i materials complets, corresponents a la formació que es preveu impartir.
b) Personal docent proposat.
c) Programació, indicant el temps previst en què ha d'impartir-se cada curs, així com els nivells que es preveuen, segons que este es considere complet o no en un exercici.
d) Documentació acreditativa de les homologacions o habilitacions a què el curs done dret.
2. Per a la justificació i el pagament
Per a la justificació serà suficient que l'entitat presente factura del gasto efectuat, control d'assistents i avaluació del curs o jornada realitzada pels alumnes, quedant exempts de la presentació d'altres justificants. No obstant això, abans del 31 de gener de 2009, l'entitat haurà de presentar en la Direcció General de Família, els textos complets corresponents a la formació impartida, en format paper DIN A4, i electrònic Microsoft Office o semblant.
Per al pagament serà preceptiu que la direcció territorial de Benestar Social faça un informe sobre el desplegament del curs o jornada.
ANNEX V
Bases reguladores per a la concessió d'ajudes als programes de foment del recurs de famílies educadores
Primera. Objecte
L'objecte d'estos programes és la sensibilització i difusió del recurs per a la captació de famílies educadores.
Segona. Sol·licitants i beneficiaris
Podran sol·licitar i ser beneficiaris de les ajudes regulades en este annex, les entitats sense fi de lucre.
Tercera. Prioritats.
1. Tindran prioritat absoluta per a la concessió de les ajudes respecte a altres sol·licituds, aquelles entitats de foment que ja van ser subvencionades en l'exercici anterior sempre que hagen desplegat la seua activitat d'acord amb les condicions determinades en la resolució de concessió per al dit exercici, que hagen justificat adequadament l'ajuda concedida i complit les instruccions emeses per la Direcció General de Família.
2. De manera específica, es valorarà el volum d'activitats exercides per les entitats al foment del recurs d'acolliment familiar, el nivell de repercussió i la seua adequació a la consecució dels objectius fixats.
Quarta. Documentació específica que cal presentar
A més de la documentació general indicada en la base onzena de l'annex I d'esta ordre, per a estos programes cal presentar un projecte tècnic d'este, incloent-hi el seu pressupost econòmic d'ingressos i gastos.
ANNEX VI
Bases reguladores per a la concessió d'ajudes als programes gestionats per entitats de mediació d'adopció internacional
Primera. Objecte
L'objecte d'estes ajudes és la promoció dels programes desplegats per les entitats de mediació d'adopció internacional, a fi de facilitar l'existència d'un nombre d'entitats adequat per a assegurar la tramitació dels expedients d'adopció internacional, afavorir la possibilitat d'elecció d'entitat de mediació per part dels sol·licitants d'adopció, i, indirectament, abaratir els costos de tramitació suportats per les famílies sol·licitants d'adopció internacional de la Comunitat Valenciana.
Segona. Sol·licitants i beneficiaris
Podran sol·licitar i ser beneficiaris de les ajudes regulades en este annex les entitats de mediació d'adopció internacional que estiguen degudament acreditades en la Comunitat Valenciana, d'acord amb la normativa autonòmica, estatal i internacional vigent.
Tercera. Prioritats
Tindran prioritat absoluta per a la concessió d'estes ajudes respecte a altres programes previstos en este annex, els d'informació i formació per a les famílies sol·licitants d'adopció i els de seguiment de les adopcions constituïdes.
Quarta. Documentació específica que cal presentar
A més de la documentació general indicada en la base onzena de l'annex I d'esta ordre, per a estos programes cal presentar una relació dels expedients donats d'alta, de les adopcions constituïdes i dels informes de seguiment elaborats en els quatre exercicis anteriors (2004 a 2007) o des de la data de la seua acreditació, si esta fóra més recent.
Quinta. Criteris específics per a determinar l'import de les ajudes
Seran criteris específics per a determinar l'import de l'ajuda:
1. La mitjana del nombre d'expedients de la Comunitat Valenciana, que han sigut donats d'alta per l'entitat en els quatre exercicis anteriors (2004 a 2007) o des de la data de la seua acreditació, si esta fóra més recent.
2. La mitjana del nombre d'adopcions constituïdes en expedients tramitats per l'entitat en els quatre exercicis anteriors (2004 a 2007) o des de la data de la seua acreditació, si esta fóra més recent.
3. La mitjana del nombre d'informes de seguiment de les adopcions constituïdes, elaborats per l'entitat en els quatre exercicis anteriors (2004 a 2007) o des de la data de la seua acreditació, si esta fóra més recent.
4. L'avaluació favorable de les memòries econòmiques i d'activitats, elaborada per la Comissió de Valoració de les Ajudes.
Sexta. Obligacions específiques
A més de les obligacions generals, indicades en la base denovena de l'annex I d'esta ordre d'ajudes, les entitats subvencionades han de complir les següents obligacions específiques:
1. Presentar en la Direcció General de Família, una revisió del pressupost que li va ser aprovat per l'esmentada direcció general per a l'exercici subvencionat, d'acord amb el que disposa el Decret 100/2002, de 4 de juny, del Govern Valencià, feta en funció dels gastos efectivament suportats per l'entitat, els ingressos obtinguts per esta, incloent-hi l'import de la subvenció rebuda, i el nombre de contractes firmats durant l'exercici subvencionat, amb l'objecte d'efectuar, si escau, un reajustament de les tarifes que li van ser aprovades per al mencionat exercici. Este reajustament en cap cas no es farà en perjuí dels sol·licitants d'adopció que van contractar els servicis de l'entitat.
2. Amb la finalitat que la subvenció concedida puga repercutir indirectament en la quantia adequada, en la disminució dels costos de tramitació que han de sufragar les famílies sol·licitants d'adopció, l'entitat no podrà ampliar els servicis ja existents ni contractar personal addicional al que ja té l'entitat a càrrec de la subvenció concedida, si no és per raons justificades i amb l'autorització prèvia escrita de la conselleria de Benestar Social, a través de la Direcció General de Família.
Sèptima. Suspensió dels pagaments, o desistiment sense efecte
En el cas que es procedisca a l'obertura d'un expedient contradictori per a la desacreditació d'una entitat de mediació d'adopció internacional i fins que este es resolga, es podran suspendre els lliuraments de pagament de la subvenció que es trobaren pendents. Si finalment l'entitat fóra desacreditada, es podrà deixar sense efecte, totalment o parcialment, la subvenció, així com exigir el reintegrament de les quantitats indegudament percebudes, a partir d'eixa data.
El que s'ha disposat ací no s'aplicarà quan la desacreditació per a un determinat estat estranger siga deguda a causes objectives no imputables a l'entitat i esta seguirà acreditada per a prestar els seus servicis en un altre o altres estats.